Tietosuojaseloste: Tuottajarekisteri

|  |
| --- |
| Tämän selosteen tarkoituksena on informoida henkilötietojen käsittelystä EU:n yleisen tietosuoja-asetuksen (EU) 2016/679 mukaisesti. Selostetta päivitetään tarvittaessa. |

Tämä tietosuojaseloste kertoo, mihin tarkoitukseen henkilötietojasi käytetään ja mitä oikeuksia sinulla on rekisteröitynä. Tämä tietosuojaseloste koskee Tuottajarekisteriä.

Tämä dokumentti kuvaa henkilötietojen käsittelyä Pirkanmaan ELY-keskuksen vastuulla olevien ja lakisääteiseen toimivaltaan kuuluvien jätelain tuottajavastuutehtävien hoidossa.

# Rekisterinpitäjä ja yhteystiedot rekisteriä koskevissa asioissa

Virasto nimi: Pirkanmaan elinkeino-, liikenne- ja ympäristökeskus

Yhteyshenkilö: Ari Nygrén

Osoite: Yliopistonkatu 38
33100 Tampere

Sähköpostiosoite: kirjaamo.pirkanmaa@ely-keskus.fi

Puhelinnumero: 0295 036 000 (puhelinvaihde)

Tietosuojavastaava: tietosuoja.keha@ely-keskus.fi

# Henkilötietojen käsittelyn tarkoitus

Henkilötietoja käytetään Pirkanmaan ELY-keskuksen vastuulla olevien ja lakisääteiseen toimivaltaan kuuluvien jätelain (2011/646) 6 luvun mukaisten tuottajavastuutehtävien hoidossa ja valvonnassa sekä yhteydenpidossa tuottajiin ja tuottajayhteisöihin.

# Henkilötietojen käsittelyn peruste

Henkilötietojen käsittely perustuu yleisen tietosuoja-asetuksen 6 artiklan 1 kohdan c alakohdan mukaisesti siihen, että käsittely on tarpeen Pirkanmaan ELY-keskuksen lakisääteisen velvoitteen noudattamiseksi.

Henkilötietojen käsittely on tarpeen myös Pirkanmaan ELY-keskuksen yleistä etua koskevan tehtävän suorittamiseksi ja rekisterinpitäjälle kuuluvan julkisen vallan käyttämiseksi yleisen tietosuoja-asetuksen 6 artiklan 1 kohdan e alakohdan mukaisesti ja kysymys on henkilön asemaa, tehtäviä sekä niiden hoitoa julkisyhteisössä, elinkeinoelämässä, järjestötoiminnassa tai muussa vastaavassa toiminnassa kuvaavista tiedoista siltä osin kuin käsittelyn tavoite on yleisen edun mukainen ja käsittely on oikeasuhtaista sillä tavoiteltuun oikeutettuun päämäärään nähden (tietosuojalain 4 §:n 1 momentin 1 kohta).

# Käsiteltävät henkilötiedot

Pirkanmaan ELY-keskus käsittelee seuraavia henkilötietoja:

* nimi
* asema
* organisaatio
* yhteystiedot

Henkilötietojen antaminen on lakisääteistä siltä osin, kun kysymys on tuottajan tai tuottajayhteisön tai tuottajayhteisön jäsenen rekisteröinnistä tuottajarekisteriin jätelain 101 §:n ja 105 §:n mukaisesti. Tarvittavien henkilötietojen toimittaminen on pakollista tai rekisteröintimerkintää ei voida tehdä.

# Henkilötietojen säilytysaika

Henkilötietoja säilytetään enintään niin kauan kuin tuottajan tai tuottajayhteisön rekisteröinti on voimassa tai rekisteröidyn asema yhteisössä muuttuu ja poistetaan tämän jälkeen kahden kuukauden kuluessa.

# Säännönmukaiset tietolähteet

Henkilötiedot saadaan tuottajalta tai tuottajayhteisöltä jätelain 101 §:n mukaisen rekisteröintihakemuksen yhteydessä tai tuottajayhteisöltä jätelain 105 §:n mukaisen ilmoituksen yhteydessä.

# Henkilötietojen vastaanottajat

Henkilötietoja luovutetaan niitä pyytävälle viranomaisten toiminnan julkisuudesta annetun lain mukaisesti. Viranomaisen asiakirjat ovat julkisia, ellei niitä ole nimenomaisesti lailla säädetty salassa pidettäväksi.

Rekisterin tietoja luovutetaan automaattisesti jätelain 142 b §:n mukaisen tuottajarekisteriä koskevan tietopalvelun käyttöön Suomen ympäristökeskukselle.

# Tietojen siirto EU:n tai ETA-alueen ulkopuolelle

Henkilötietoja ei siirretä Euroopan unionin tai Euroopan talousalueen ulkopuolelle.

# Rekisterin suojauksen periaatteet

Palveluun tallennettuihin rekisterin sisältämiä tietoja ovat oikeutettuja käyttämään vain tietyt, ennalta määritellyt rekisterinpitäjän työntekijät. Tiedot kerätään tietokantoihin, jotka ovat palomuurein, salasanoin ja muilla teknisillä sekä sopimusoikeudellisilla keinoilla suojattuja. Tietokannat ja niiden varmuuskopiot sijaitsevat lukituissa tiloissa ja tietoihin pääsevät käsiksi ne henkilöt, joilla työnsä puolesta on oikeus siihen.

# Rekisteröidyn oikeudet

Sinulla on oikeus saada tietää, käsittelemmekö sinua koskevia henkilötietoja, ja oikeus saada jäljennös omista henkilötiedoistasi (yleisen tietosuoja-asetuksen 15 artikla).

Sinulla on oikeus pyytää meitä oikaisemaan sinua koskevat virheelliset tiedot (yleisen tietosuoja-asetuksen 16 artikla).

Sinulla on oikeus henkilötietojesi käsittelyn rajoittamiseen yleisen tietosuoja-asetuksen 18 artiklan mukaisesti, kun:

* olet tuonut esiin henkilötietojesi virheellisyyden ja rekisterinpitäjä Pirkanmaan ELY-keskus on tarkistamassa asiaa;
* tietojasi käsitellään lain vastaisesti, mutta et halua, että tietosi poistetaan;
* Rekisterinpitäjä Pirkanmaan ELY-keskus ei enää tarvitse kyseisiä henkilötietoja, mutta sinä tarvitset niitä oikeudellisen vaateen laatimiseksi, esittämiseksi tai puolustamiseksi; tai- olet vastustanut henkilötietojen käsittelyä 21 artiklan 1 kohdan nojalla odotettaessa sen todentamista, syrjäyttävätkö rekisterinpitäjän oikeutetut perusteet perusteesi.

Sinulla on oikeus vastustaa henkilötietojesi käsittelyä henkilökohtaiseen erityiseen tilanteeseesi liittyvällä perusteella silloin, kun rekisterinpitäjä Pirkanmaan ELY-keskus käsittelee henkilötietojasi yleisen tietosuoja-asetuksen 6 artiklan 1 kohdan e alakohdan perusteella yleistä etua koskevan tehtävän suorittamiseksi tai Pirkanmaan ELY-keskukselle kuuluvan julkisen vallan käyttämiseksi.

Voit esittää oikeuksiasi koskevan pyynnön Pirkanmaan ELY-keskukselle. Yhteystiedot löytyvät kohdasta 1.

Tiedot ja toimenpiteet ovat rekisteröidylle maksuttomia, paitsi jos pyynnöt ovat ilmeisen perusteettomia tai kohtuuttomia, erityisesti jos niitä esitetään toistuvasti.

Sinulla on oikeus tehdä valitus valvontaviranomaiselle, jos katsot, että sinua koskevien henkilötietojen käsittelyssä rikotaan soveltuvaa tietosuojasääntelyä. Suomessa valvontaviranomaisena toimii tietosuojavaltuutettu (Tietosuojavaltuutetun toimisto, [www.tietosuoja.fi](file:///C%3A/Users/A023324/AppData/Local/Microsoft/Windows/INetCache/Content.Outlook/D041AO6N/www.tietosuoja.fi)).